
A magyar rendőrség egyes szolgálati maroklőfegyvereinek összehasonlítása és elemzése

A TDK dolgozatom témájának kiválasztásakor két fő ok miatt döntöttem a magyar rendőrség egyes szolgálati maroklőfegyvereinek feldolgozása mellett. Egy részről azért, mert már gyerek korom óta érdekelnek a lőfegyverek, és tudtam, hogy szívesen és könnyedén tudnék egy ilyen típusú munkába időt és energiát fektetni. Másrészt a TDK dolgozatom elkészítése közben kerültek rendszeresítésre a rendőrség új maroklőfegyverei, így aktualitását éreztem a téma feldolgozásának.
A dolgozatomat három nagy részre tagoltam, elsőként a téma gerincét képező négy maroklőfegyvert mutattam be nagy részletességgel. Ezt azért tartottam fontosnak, hogy a könnyebb megértéshez szükséges háttértudás az olvasó birtokába kerüljön. A második nagy részt a konzulensem segítségével megvalósított lövészeti kísérlet lebonyolításának, és az így kapott eredmények elemzésének a leírásának szenteltem. Az utolsó részben a feldolgozott téma, hét országot magába foglaló nemzetközi kitekintését készítettem el.
A munkám elsőszámú célja az volt, hogy a különböző korban tervezett és rendszeresített fegyverek közötti különbségeket számokban is ki tudjam fejezni, és ezt a kísérletnek köszönhetően meg is tudtam valósítani. Hipotézisként fogalmaztam meg, hogy a striker-es elsütőszerkezettel működő GLOCK 17-es jobb teljesítményt fog nyújtani a többi, külső kakasos SA/DA elsütőszerkezettel ellátott lőfegyverekkel szemben. 
A nemzetközi kitekintés fő hipotéziseként az a feltevés szolgált, hogy nemeztközi viszonylatban a szolgálati maroklőfegyvereket tekintve a rendvédelmi szervek a modernebbnek számító striker-es maroklőfegyvereket preferálják, továbbá, hogy ez a preferencia mára már tendenciává kezd válni. Ezen feltevésnek a megválaszolását, a második fejezetben megfogalmazott hipotézissel fellépő korreláció miatt tartottam fontosnak.
Úgy gondolom, hogy a TDK dolgozatommal sikerült részleteiben feldolgoznom az általam választott témát. 



